Publication: Magyar Közlöny
Issue: MK-2005-136 (Year: 2005, Number: 136)
Era: 2004-2010
Section: Melléklet a 2005. évi CVII. törvényhez
Paragraph Index: 57

10. A csatlakozás idõpontjával kezdõdõ hatállyal Bulgária és Románia felmondja valamennyi, harmadik országokkal kötött szabadkereskedelmi megállapodását, köztük a Közép-európai Szabadkereskedelmi Megállapodást. Amennyiben az egyrészrõl Bulgária, Románia vagy mindkét állam, másrészrõl egy vagy több harmadik ország közötti megállapodások nem összeegyeztethetõek az e jegyzõkönyvbõl eredõ kötelezettségekkel, Bulgária és Románia minden szükséges lépést megtesz annak érdekében, hogy a létrejött összeegyeztethetetlenséget megszüntesse. Ha Bulgária vagy Románia a csatlakozás elõtt egy vagy több harmadik országgal megkötött valamely megállapodás kiigazításakor nehézségekbe ütközik, köteles az adott megállapodást a megállapodás rendelkezéseinek megfelelõen felmondani.

Source: https://magyarkozlony.hu/hivatalos-lapok/830d9fb6119bb6005a55ef1d1bc87847e08cec40/dokumentumok/80a2d7c753debc655856b19a2846049d7011826b/letoltes